Foto: AP Photo/Evan Vucci AQSh prezidenti Donald Tramp Turkiya va suriyalik kurdlar o‘rtasidagi ixtilofda vositachilik qilishni taklif qildi. Tramp tvitterdagi xabarida AQSh jangovar harakatlar hududiga “minglab harbiylarni jo‘natishi”, Turkiyaga qarshi jiddiy sanksiyalar kiritishi yoki ixtilof tomonlariga tinchlik bitimiga erishishda yordam berishi mumkinligini aytgan. Shu bilan birga Tramp AQSh Turkiya amaliyot o‘tkazayotgan hududdan o‘z harbiylarini ular “o‘z ishlarini bajarib bo‘lganlari uchun” olib chiqqanini qo‘shimcha qilib o‘tgan.    AQSh prezidenti, shuningdek, Turkiya va kurdlar 200 yildan beri bir-birlari bilan urushib kelayotganini ta’kidlab o‘tgan. Turkiya 9 oktyabrda Suriya shimolida kurd otrdlariga qarshi harbiy amaliyotni boshladi.